OBRAZLOŽENJE UZ III. IZMJENE I DOPUNE PRORAČUNA GRADA LUDBREGA ZA 2018. GODINU

PRIHODI

Trećom izmjenom i dopunom proračuna Grada Ludbrega za 2018. godinu nastoji se uspostaviti ravnoteža između planiranih prihoda i planiranih proračunskih izdataka. Po ovoj trećoj procjeni tekući prihodi uključujući kapitalne prihode i potpore iznosili bi 43.116.736 kuna.

Promatrajući ukupne prihode po ovim izmjenama u odnosu na plan proračuna u iznosu od 45.562.409 kuna vidljivo je da su ukupni prihodi smanjeni za 2.445.673 kuna ili za 5,36 %.

Smanjenje prihoda za 622.600 evidentirano je kod tekućih pomoći od inozemnih vlada u EU iz razloga što refundaciju navedenih prihoda očekujemo 2019.godine.Kapitalne pomoći iz državnog proračuna temeljem prijenosa EU sredstava umanjene su za 1.000.000 kuna, a isto se odnosi na sredstva za realizaciju Arheološkog parka koji radovi su planirani u proračunu za 2019.godinu.Također za 1.000.000 kuna izvršeno je umanjenje na poziciji primljenih kredita od tuzemnih kreditnih institucija, a isto se odnosi na okvirni kredit koji nije korišten.

Povećanje prihoda za 150.000 kuna planirano je od poreza na promet nekretnina, a za 100.000 kuna povećani su prihodi od sufinanciranja građana za izgradnju komunalne infrastrukture.

**RASHODI**

Smanjenje rashoda za 28.000 kuna planirano je za naknade članovima predstavničkih i izvršnih tijela obzirom da će planiranih 180.000 kuna biti dostatno do kraja godine. Kamate za primljene zajmove smanjene su za 125.000 kuna, a glavnica za 613.000 kuna, a isto se odnosi na kredit HBOR-u.

Umanjenje za 30.000 kuna planirano je za održavanje nerazvrstanih cesta jer će preostala sredstva od 354.500 kuna biti dostatna do kraja godine. Sredstva za autorske honorare umanjena su za 31.500 kuna ,a za zaštitu spomenika kulture za 15.000 kuna. Subvencije obrtnicima umanjene su za 40.000 kuna iz razloga što nije bilo zahtjeva za sredstva do iznosa planiranog u proračunu. Sredstva za realizaciju EU projekata umanjena su u ukupnom iznosu od 1.993.893 kuna od čega se najveći iznos od 1.000.000 kuna odnosi na arheološki park kod kojeg se nabavka opreme planira u 2019.godini dok se preostali dio sredstava odnosi na ostale EU projekte koji su usklađeni s realiziranim aktivnostima do kraja godine.

Povećanje sredstava za 103.500 kuna planirano je za rad mjesnih odbora od čega 64.500 kuna za redovnu djelatnost a 39.000 kuna za održavanje komunalne infrastrukture. Za 33.000 kuna povećani su ostali nespomenuti financijski rashodi , a odnose se na proviziju Ministarstvu financija za uslugu raspodjele sredstava od fiskalnog izravnanja.Za sufinanciranje osnovne i srednje škole osigurano je dodatnih 50.000 kuna, a za sufinanciranje sporta 20.000 kuna.

Za dodatna ulaganja za ostalu nefinancijsku imovinu osigurano je 50.000 kuna a isto se odnosi na osmišljavanje autorskog rješenja i stručno savjetovanje kod izrade idejnog rješenja i glavnog projekta za rekonstrukciju Gradskog groblja u Ludbregu.

Sve pojedinačne korekcije vidljive su u prijedlogu III Izmjena i dopuna Proračuna Grada Ludbrega za 2018. godinu.

Gradonačelnik predlaže Gradskom vijeću da usvoji III Izmjene i dopune proračuna Grada Ludbrega za 2018. godinu.